钦定古今图书集成/明伦汇编/氏族典/第625卷 > 拓跋简
## 钦定古今图书集成/明伦汇编/氏族典/第625卷 > 拓跋简

按《魏书齐郡王传》：“齐郡王简，字叔亮，太和五年封，位
中都大官。简母，沮渠牧犍女也。简性貌特类外祖后
为内都大官。高祖尝与简俱朝文明太后于皇信堂，
简居帝之右，行家人礼，迁太保。高祖仁孝，以诸父零
落，存者唯简，每见立以待之，俟坐致敬，问起居，停简
拜伏。简性好酒，不能理公私之事。二十三年薨，谥曰”
灵王。世宗时，改谥曰“顺。”